स्पर्धाओं से उभर कर आएंगी प्रतिभाएं
बड़ौनी ने जीती टी 20 क्रिकेट प्रतियोगिता
भास्कर संवाददाता | दतिया
ग्रामीण क्षेत्र में प्रतिभा की कमी नहीं हैं। टी 20 क्रिकेट प्रतियोगिता से बड़ौनी के क्रिकेट खिलाड़ियों को अपनी प्रतिभा दिखाने का मौका मिला है। आने वाले दिनों में क्रिकेट में भी ग्रामीण क्षेत्र से प्रतिभाएं निकल कर सामने आएंगी। यह बात कैबिनेट मंत्री डॉ. नरोत्तम मिश्रा ने कही। वह बड़ौनी तिराहे पर चल रही टी 20 क्रिकेट प्रतियोगिता के समापन व पुरस्कार वितरण समारोह को संबोधित कर रहे थे। प्रतियोगिता का फाइनल बड़ौनी व कुम्हैड़ी के बीच खेला गया । बड़ौनी ने 36 रन से प्रतियोगिता जीती । विजेता टीम बड़ौनी के कप्तान बल्लू राजा तथा उनकी टीम को 21 हजार रुपए देकर पुरस्कृत किया गया।
किसानों की समस्या का हर संभव समाधान होगा
कैबिनेट मंत्री डॉ. नरोत्तम मिश्रा ने ग्राम लिधौरा में 43.9 लाख से निर्मित नहर पुलिया को लोकार्पित किया। कार्यक्रम में किसानों ने गूल से कम पानी आने की शिकायत की। मंत्री डॉ. मिश्रा ने समस्या का समाधान कराने का आश्वासन दिया। इस मौके पर उन्होंने कहा कि किसान की हर समस्या का हर संभव समाधान किया जाएगा। मंत्री डॉ. मिश्रा ने गांव के बुजुर्ग किसानों का माल्यार्पण कर स्वागत किया।
टी 20 क्रिकेट प्रतियोगिता मे विजेता टीम को पुरस्कार देते मंत्री डॉ. नरोत्तम मिश्रा
hin_Deva awa_Deva bho_Deva hin_Deva hin_Deva hin_Deva awa_Deva